runetrust/blame-folketinget-dk huggingface dataset:
Thomas Skriver Jensen (S), 2023-05-24:
Det var mest bare, fordi det er sjældent, at jeg bliver sådan virkelig begejstret over en ordførertale fra Radikale Venstre.
Men det blev jeg faktisk nu, fordi der specifikt blev sagt, at det er vigtigt, at flere unge mennesker vælger en erhvervsuddannelse, og at det skal være en prioritet.
Det vil jeg bare prøve at spørge lidt ind til.
For når jeg lytter til Radikale Venstre i den offentlige debat og generelt, lyder det, som om al uddannelse som udgangspunkt er god uddannelse.
Det synspunkt deler jeg for så vidt, men jeg mener også, at uddannelsesvalget for unge mennesker på en eller anden måde er nødt til at afspejle arbejdsmarkedet, og hvad der er af muligheder for job bagefter.
Derfor vil jeg bare spørge fru Lotte Rod: Mener Radikale Venstre, at det er en vigtig prioritet, at flere unge mennesker vælger erhvervsuddannelserne til og dermed så også vælger i hvert fald universiteterne fra?
Mai Villadsen (EL), 2023-05-24:
Det er ubegribeligt, hvis man ikke synes, at det er et akut problem, at det nogle steder regner ind, fordi taget er utæt; at der mangler værktøj; at det undervisningsmateriale, man har nogle steder, er fuldstændig uopdateret; og at rigtig mange lærere ikke kan komme på den efteruddannelse, der er behov for, fordi der simpelt hen ikke er lærere nok på grund af fyringerne.
Det er da akut.
Anni Matthiesen (V), 2023-05-24:
For det første vil jeg gerne sige, at jeg ikke mener, at vi står med et akut problem.
Jeg synes egentlig også, at ministeren svarede på en rigtig god måde.
Vi synes, der er et strukturelt problem, og det skal vi have gjort noget ved.
Så det der med, at vi nu her i en fart skal lave en akutpakke, synes jeg egentlig ikke er en ordentlig måde at arbejde på.
Jeg synes faktisk, at der er nogle strukturelle ting omkring vores erhvervsuddannelser, som vi skal tage fat på, og som vi skal løse.
Og ja, så skal vi vente på finansloven, for jeg kommer til at kæmpe en kamp for, at der bliver afsat flere penge til erhvervsskolerne.
Det er faktisk også noget af det, man kan læse i regeringsgrundlaget, for hvis man har læst regeringsgrundlaget, står der jo, at vi vil investere i erhvervsskolerne.
Astrid Carøe (SF), 2023-05-24:
Tro mig, det er noget, vi har diskuteret meget herinde de senere år, og jeg håber, at vi i den her regeringsperiode kan finde en løsning på det.
Nu er det bare sådan, at samme udfordring har man jo på vuc'erne og har haft det i årevis.
Er der nogen, der er konjunkturafhængige, er det vuc'erne.
Derfor har vi givet redningskrans efter redningskrans de sidste par år med lovning på, at vi laver et nyt taxametersystem, men indtil da skal de selvfølgelig ikke risikere at lukke eller fyre rigtig mange medarbejdere.
Og jeg siger ikke, at det så er perfekt ude på vuc'erne, men det har trods alt afhjulpet det værste.
Derfor spørger jeg bare igen: Er 800 afskedigelser, uanset hvad for strukturelle problemer der så er, ikke også et akut problem?
Thomas Skriver Jensen (S), 2023-05-24:
Hvad angår de 800 afskedigelser, er det jo professionelle bestyrelser ude på enkelte erhvervsuddannelser, som tager bestik af den situation, de er i, på baggrund af den måde, taxametersystemet er indrettet på i dag.
Det er ikke et akut problem.
Det er også bare derfor, jeg prøvede at slå meget, meget tydeligt fast, også i min ordførertale, at det er en strukturel diskussion, vi skal have om det her.
For hvis vi på den korte bane sender penge, men på den lange bane så ender med ikke at løse problemet – det håber jeg vi gør – er vi lige vidt.
Det er ikke akutte løsninger; det er strukturelle løsninger, der skal til.
Karina Adsbøl (DD), 2023-05-24:
Forventningerne bliver større og større, når man hører talerne fra talerstolen.
Jeg står her med en artikel fra Fagbladet 3F, hvor der står: »Politikerne lovede og lovede: Men hvornår kommer der penge til erhvervsskolerne?
Valgkampen var fuld af løfter til erhvervsskolerne.
Hundredevis af millioner til løft og udvikling.
Men skolerne har stadig ikke set én krone.«
Herudover står der: »Fra milliarder til nul kroner:
I en pressemeddelelse fra september sidste år skrev Venstre, at de ville sætte 1,2 milliarder kroner af årligt til bedre uddannelser.«
Det samme står der om Moderaterne og Socialdemokratiet.
Jeg synes faktisk, I skal læse den artikel fra Fagbladet 3F.
Derfor tror jeg at forventningerne er store, men hvornår er det så, at erhvervsskolerne ser nogle penge?
Hvornår er det, de kan regne med at der kommer midler ud til dem?
Måske Venstres ordfører svare på det.
Anni Matthiesen (V), 2023-05-24:
Tak for det.
Jeg kommer ikke til at sætte en dato på, og det jeg tror også at Danmarksdemokraternes ordfører godt er klar over at jeg ikke kan.
Til gengæld kan jeg så love ordføreren, at jeg selvfølgelig kommer til at kæmpe, også når vi holder regeringsordførermøder, og inden længe bliver der selvfølgelig præsenteret en finanslov, og det må man så afvente.
Karina Adsbøl (DD), 2023-05-24:
Det må man så afvente, og sådan er det jo, for regeringen har et flertal, og selv om vi jo bl.a. også er kommet med vores finanslovsudspil og er kommet til finanslovsforhandlingerne med vores budskaber netop om en akutpakke og om at få sat nogle midler af til området, så var det jo desværre ikke det, der skete.
Måske ordføreren kan nævne noget om, om Venstre er klar til at indgå brede aftaler og indtræde i brede forhandlinger.
Der er jo flere her i Folketingssalen, der gerne vil løfte erhvervsskolerne.
Anni Matthiesen (V), 2023-05-24:
Altså, i Venstre holder vi rigtig meget af brede aftaler.
Jeg håber da, der er rigtig mange partier, der også gerne vil være med til at bakke op om finansloven og for den sags skyld også vil bakke op, når vi på et tidspunkt skal til at drøfte taxametersystemet osv. Så håber jeg da virkelig, at Folketingets partier bakker op og vil deltage i det.
For jo bredere aftaler om de her områder, jo bedre, for det giver jo en tryghed derude, også på erhvervsskolerne, når der indgås brede aftaler, for så ved man, at det holder længere.
Kim Edberg Andersen (NB), 2023-05-24:
Tak for det.
Jeg tror, at Venstre måske skal gå lidt i tænkeboks og se, om det bliver modtaget i salen på samme måde, som man føler det i hjertet, når man står på talerstolen.
Det er jeg ikke helt sikker på.
Men jeg vil godt spørge ind til noget.
Jeg tror faktisk på, at Venstres ordfører mener, at erhvervsuddannelserne skal prioriteres, men jeg bliver også lidt bekymret, når vi nu er et helt år inde.
Det lyder fint, og der har jo lige været finanslov, ja, ja, men vi havde valg sidste år, så det blev ikke i 2023, at erhvervsuddannelserne blev prioriteret.
Men nu er der selvfølgelig kommet en masse milliarder ekstra i kassen, og så håber vi jo, at det bliver prioriteret næste gang.
Men vil Venstres ordfører garantere, at det bliver i 2024, at erhvervsskolerne kan begynde at få finansieret det der strukturelle problem, som Socialdemokraternes ordfører også italesatte der er?
For så kan vi godt være trygge, hvis vi ved, at der den 1. januar bliver tilført penge, men vi bliver ikke trygge af det der med, at det, vi siger før et valg, gør vi efter et valg.
Det kan jeg næsten garantere.
Nanna W. Gotfredsen (M), 2023-05-24:
Ordfører, jeg tror ikke, at jeg har sagt noget, jeg ikke mener, men den kan vi jo tage bagefter.
Det går også galt her.
Jeg siger det ikke for at være væmmelig, men Portugal har hverken legaliseret eller reguleret; de har afkriminaliseret.
Der er en meget kommerciel model i Colorado, og strammere modeller andre steder.
Det giver selvfølgelig forskellige udfald.
Vi har brug for en bred, dyb og oplyst samtale, især om den viden, der dog er begyndt at foreligge derude.
Jeg fik vist ikke nævnt Holland, men de har jo nærmest ingenting gjort.
Det bliver også ofte omtalt som et land, der har legaliseret det.
Det har de ikke .
Anni Matthiesen (V), 2023-05-24:
Jeg kan sige så meget til Nye Borgerliges ordfører, at der for det første ikke er gået et år, siden der blev dannet ny regering.
Jeg tror, det var det, ordføreren sagde.
Og så synes jeg egentlig, at det er vigtigt at understrege, at det jo er skrevet ind i regeringsgrundlaget.
Der står simpelt hen, at vi vil investere i erhvervsskolerne, og at vi vil investere i det rette udstyr.
Det er derfor, jeg tænker: Lad nu være med at være så nervøs.
Og ja, vi gik til valg på det her, vi har kæmpet for det her i faktisk rigtig lang tid, og derfor er det også noget af det, der virkelig er en hjertesag for mig, altså at vi kommer rigtig langt på det her område.
Men det er klart, at jeg ikke kan give garantier på det her område i Folketingssalen.
Jeg sidder ikke med, når der forhandles finanslov, så desværre kan jeg ikke give en garanti på det område.
Kim Edberg Andersen (NB), 2023-05-24:
Nej, der er ikke gået et helt år, men vi har lavet et helt års finanslov nu efter rigtig, rigtig god tid, hvor regeringen faktisk også roste sig selv for at give god tid og få det hele analyseret igennem, og hvor vi fik at vide, at der var 200 mio. kr., og ganske kort tid efter var der så 18 mia. kr. Så man kan godt blive lidt bekymret for, hvordan det hænger sammen derovre.
Men jeg bliver bare nødt til at bede ordføreren om så at fortælle os, hvorfor vi skal stole på, at pengene kommer nu, når man skyder akutpakken ned.
Der er brug for penge på erhvervsskolerne, og I har et flertal i regeringen, så hvorfor kan man ikke garantere, at man rent faktisk har tænkt sig at finde de penge i 2024?
Anni Matthiesen (V), 2023-05-24:
Det er, fordi vi rigtig gerne vil sikre, at det, vi så gør, også er langtidsholdbart.
Og der må jeg sige, at akutpakken ikke er løsningen på det, fordi der jo også er et strukturelt problem.
Og derfor er vi nødt til at skrue på mange forskellige skruer for at nå i mål med det her og også sikre, at der er flere unge, der tager en faglig uddannelse.
Jeg tror egentlig også, at ordføreren har set, at det jo ikke bare er i forhold til at give flere penge til erhvervsskolerne, for der er også nogle opgaver i at sikre, at vi også i forbindelse med grundskolen gør nogle andre ting.
Så der er mange opgaver, der venter.
Mai Villadsen (EL), 2023-05-24:
Tak, og tak for den klare tilkendegivelse af, at også Venstre ønsker sig, at der kommer flere penge til det her område.
Det forventer jeg nu klart at der kommer til finansloven.
Forventningerne er ikke faldet, vil jeg sige, med den her debat, og det er jo kun godt.
Jeg synes dog, det er lidt ejendommeligt, at vi har en regering, som i går sagde, at man både kan løse langsigtede og akutte problemer på en gang på sundhedsområdet, men det kan man åbenbart ikke magte på det her område.
Det må jeg sige er mærkeligt.
Det kunne jeg godt tænke mig at høre om man fortryder i Venstre.
Lotte Rod (RV), 2023-05-24:
Men jeg tror bare, at den måde, vi har gjort det på politisk, er helt forkert, fordi vi i så mange år har sagt til de unge: I skal tage en erhvervsuddannelse.
Og hvad gør man så som ung?
Så tænker man: Det skal politikerne da bare overhovedet ikke bestemme; jeg vil da over på gymnasiet sammen med alle mine venner.
Det er derfor, at jeg er så optaget af alt det, vi skal gøre i skolen i forhold til at give meget mere plads til det kreative, det praktiske, det musiske og til at lave forløb, hvor man kan fordybe sig og i øvrigt komme meget mere ud at besøge virksomheder og ungdomsuddannelser.
Thomas Skriver Jensen (S), 2023-05-24:
Det er jo svært at tilføje vildt meget mere begavet til det.
Jeg synes, at det lød rigtig, rigtig fornuftigt, så jeg vil egentlig bare sige tak for den tilkendegivelse.
Det er jeg rigtig glad for at høre.
Lad os da arbejde sammen om det synspunkt.
Mai Villadsen (EL), 2023-05-24:
Bestemt, det er jeg fuldstændig enig i, og det mener jeg også er fremgået både af min tale og i forbindelse med de spørgsmål, der er blevet stillet.
Man kan godt gøre to ting på en gang.
Man kan hjælpe akut med noget økonomi.
Vi har et forslag – det har også været beskrevet i pressen – om forskellige investeringer, bl.a. i udstyr og andet.
Men der er ingen tvivl om, at der er behov for strukturelle løsninger.
Der er behov for en mere praksisnær folkeskole, der er behov for praktik, så man faktisk bliver konfronteret med en erhvervsskole, når man går i folkeskolen.
Det gjorde jeg selv aldrig, og det er jo virkelig uklogt, at man har indrettet sig på den måde.
Vi har behov for bedre overgange og mere merit for voksne, der gerne vil tage en erhvervsuddannelse.
Vi har behov for et taxametersystem, som ikke på den måde er ødelæggende for skolerne, fordi de i meget højere grad bliver nødt til at tage højde for elever, der falder fra og kommer til.
Jeg synes faktisk også, man skulle tage og overveje ...
Det kan jeg så sige i mit næste svar, hvis der bliver spurgt igen, for tiden er gået.
Anni Matthiesen (V), 2023-05-24:
Men så kan jeg hjælpe ordføreren og sige, at jeg rigtig gerne vil høre, hvad det var, ordføreren var ved at sige.
For alle de her ting, som ordføreren nævner her til sidst, er vi jo helt enige i, og det er også derfor – forstå mig ret – at det med bare at sige, at nu skynder vi os lige at putte nogle penge ud, måske endda ved at smøre det tyndt ud, måske er ikke løsningen.
Det er jo også derfor, jeg håber, at Enhedslisten vil være med til det næste skridt, altså at få gjort det her mere grundlæggende.
Mai Villadsen (EL), 2023-05-24:
Vi mener, det er en del af løsningen, fordi der er værktøjer, der er forældede, og der er bygninger, der står og er i totalt forfald, og lærere, der har behov for at komme på efteruddannelse, men som simpelt hen ikke kan det, fordi der har været så store fyringer.
Men der er også behov for strukturelle løsninger, og det vil vi rigtig gerne bidrage til.
For det kan måske betyde noget for valget mellem en gymnasial og en erhvervsfaglig uddannelse.
Thomas Skriver Jensen (S), 2023-05-24:
Tak for det.
Nu skal det ikke lyde, som om jeg ikke synes, det er vigtigt, at vi taler om de problemer, der er.
Det synes jeg faktisk det er.
Jeg synes også, det er godt, at Enhedslisten tager det her op til debat.
Jeg bliver bare alligevel nødt til i diskussionen om det at tage en erhvervsuddannelse og det at have et arbejdsliv igen at sige, at ordføreren jo i sin ordførertale formår at tale både erhvervsuddannelserne og erhvervsskolerne helt ned under gulvtæppet og i øvrigt også det efterfølgende arbejdsliv.
Det synes jeg er helt vildt.
Nej, det er ikke dårligt at komme ud og få et arbejde og at starte det med en erhvervsuddannelse og måske læse videre senere.
Det kan være, at der er nogle, der har lyst til det, og der er også mange, der bliver.
Det synes jeg er fornuftigt.
Det, jeg egentlig ville spørge om, var det samme, jeg spurgte fru Lotte Rod om.
Fra min stol er det åbenlyst, at hvis vi skal lykkes med at få flere faglærte, skal der komme nogle færre et andet sted, og derfor vil jeg bare spørge: Mener Enhedslisten, at der er behov for, at flere unge mennesker går på en erhvervsskole, og at færre unge mennesker derfor skal gå på et universitet?
Mai Villadsen (EL), 2023-05-24:
Nu er der jo ikke kun folk, der går på universiteter, der er også folk, der går på alle mulige andre uddannelser, og der er behov for, at flere skal gå på erhvervsuddannelserne.
Der er også nogle unge mennesker, der slet ikke går på nogen uddannelse, og vi skal hjælpe så mange som muligt, der har lyst, til at komme på en erhvervsuddannelse.
For jeg husker, når jeg tænker et par minutter tilbage, ikke, at jeg stod og talte hverken arbejdsliv eller erhvervsskoler ned.
Jeg stod tværtimod og sagde, at der er fantastiske erhvervsuddannelser, som uddanner tusindvis af megadygtige unge, som er med til at bygge det her samfund op, ja, sågar den her Folketingssal.
For det gør erhvervsuddannede frem for akademikere.
Det er derfor, vi skal sikre et bedre arbejdsmiljø, det er derfor, vi skal værne om pensionsordninger, og det er også derfor, vi skal sikre, at der er et ordentligt arbejdsliv at komme ud til.
For når jeg snakker med lærlinge, er det altså også det, de nogle gange bekymrer sig om, og som deres mor, som vi ved har stor indflydelse på deres valg, faktisk også bekymrer sig om.
Kim Edberg Andersen (NB), 2023-05-24:
Tak for det.
Det må være træls at være medlem af et regeringsparti og skulle stå og lire noget af, man ikke mener.
Det er selvfølgelig en påstand, men jeg er næsten sikker på, at ordføreren har det stramt med det, og det kan hun naturligvis ikke give mig ret i.
Jeg bliver nødt til alligevel at angribe det, ordføreren siger, altså at vi skal til at finde ud af, hvad der sker.
USA begyndte at godkende det her i 2012.
Lige nu i Europa er Østrig, Belgien, Tjekkiet, Tyskland og Italien i gang – og Portugal har gjort det.
Uruguay har gjort det.
Man skulle synes, at der lå noget evidens et eller andet sted, som også kunne bruges på danske brugere af cannabis
Alligevel får vi den her rundesnak med, at man er så enig, og at man bare gerne vil have det undersøgt lidt, fordi de andre to partier faktisk ikke kan lide det, og så skal vi sige det.
Er ordføreren uenig i, at der ligger masser af evidens, både godt og skidt, i forhold til kontrolleret salg?
Nanna W. Gotfredsen (M), 2023-05-24:
Ja, og det er også en debat, vi har taget hul på, og så bliver termen legalisering brugt.
Der er jeg selv blevet klogere.
Jeg har flyttet mig.
Jeg kan jo forstå på de cannabisforskrækkede, altså folk, der ikke ønsker at flytte på et komma i vores cannabispolitik, at legalisering bliver opfattet, som at man så står og siger, at det skal ligge ved siden af vingummibamserne i enhver kiosk, men i virkeligheden er det jo regulering, vi taler om.
Så alene begrebsafklaringen og det at have en fælles begrebsforståelse går der tid med.
Der skal vi også hen.
Torsten Gejl (ALT), 2023-05-24:
Jeg er enig.
Det, der er utrolig vigtigt, er, at der er endnu flere i befolkningen – der er jo et stort flertal i befolkningen, der gerne vil have det legaliseret – som melder sig på den vogn, og at vi kommer i dybden med høringer, konferencer, undersøgelser, videnskab osv. osv.
Men jeg vil bare sige, at den her rituelle stammedans bliver vi nok nødt til at fortsætte med, for det er i den her sal, vi en dag kommer til at beslutte, at cannabis skal legaliseres i Danmark.
Nanna W. Gotfredsen (M), 2023-05-24:
Jeg siger selv tak.
Jeg håber ikke, jeg sagde, at det ingen værdi har, for det har det selvfølgelig, men der sker jo ikke noget imellem de her debatter.
Når man har fulgt de her debatter, altså lige præcis den her debat, gennem mange år, så er det jo en – jeg ved ikke, om man må sige det – rituel stammedans, som ikke flytter nogen eller noget.
Men det er også, fordi den her debat er så vanvittig kompleks og kræver så meget viden.
Det er ikke nemt.
Med den form for debat, vi har her, hvor der lige om lidt rejser sig en formand og siger, at jeg skal tie stille, kommer vi ikke dybden; vi kommer ikke dybt nok til at blive flyttet.
Torsten Gejl (ALT), 2023-05-24:
Altså, jeg er jo enig, hvad angår alle de problemer, ordføreren anfører, i forhold til at vi har det her forbud mod cannabis, som der er i øjeblikket.
Der er en enkelt ting, jeg er uenig i, og det er, at det ikke har nogen værdi at fremsætte beslutningsforslag om det.
Jeg tror, det er vigtigt, at vi bliver ved med at drøfte det her i salen.
Jeg tror det især, fordi de argumenter, der er imod det her, er så himmelråbende ringe, at det er nødvendigt, at folk derude forstår, at argumenterne efterhånden er for dårlige.
Det vil også betyde, at der er flere, der begynder at støtte det her.
Om det så handler om legalisering eller afkriminalisering, kan vi altid diskutere.
Ordføreren er en af dem, jeg har spurgt til råds, når jeg har haft brug for at blive klogere på, hvordan vi gør det her, altså hvordan vi afkriminaliserer eller legaliserer bedst.
Jeg ved godt, at ordføreren er i en situation, hvor hun ikke kan sige de ting nu, men jeg ved, hvad ordføreren har i sit hjerte, så jeg vil egentlig bare sige tak for samarbejdet gennem årene.
Anni Matthiesen (V), 2023-05-24:
Tak, og tak for ordførertalen.
Nu får jeg lige lyst til at spørge ordføreren for forslagsstillerne, hvad der skal være i sådan en akutpakke, og om det ikke er korrekt, at penge alene måske ikke løser problemet her.
Er ordføreren ikke enig i, at der også er nogle strukturelle udfordringer, som vi også er nødt til at få kigget på?
Lotte Rod (RV), 2023-05-24:
Det vil jeg utrolig gerne.
Og så håber jeg, at vi samtidig også kan arbejde sammen om, at der selvfølgelig gerne må være gode gymnasier, altså at vi ikke behøver at lave gode erhvervsuddannelser på bekostning af gymnasierne, men at vi jo gerne i det hele taget skal prioritere uddannelse.
Anni Matthiesen (V), 2023-05-24:
Tak for ordførertalen.
Jeg har jo hørt rigtig meget om fru Lotte Rods skrammellegepladser.
Dem har jeg både læst om og også hørt ordføreren tale om mange gange, og jeg er enig langt hen ad vejen.
Heldigvis er vi så nogle, der bor nogle steder, hvor de også rent ud sagt er derhjemme, så man har muligheden for at banke søm i.
Jeg kunne godt tænke mig lige at spørge lidt nærmere ind til noget.
For jeg deler jo Radikale Venstres tanker om, at vi helst skal have gode uddannelser alle steder osv.
Er det ikke korrekt forstået?
Lotte Rod (RV), 2023-05-24:
Jo, men det skal bare være den vej rundt, at vi skaber begejstring for håndværkene, og at der derfor er flere unge, som har lyst til at vælge en erhvervsuddannelse.
Jeg mener, at vi fra Folketingets side skyder os selv i foden, hvis vi prøver at sige til de unge: Vi vil gerne tvinge jer over på en erhvervsuddannelse.
For det får præcis den modsatte effekt.
Vi har kunnet se de sidste mange år, at jo mere vi forsøger at tvinge de unge til at gøre det, jo mere gør de modstand og vil ikke vælge en erhvervsuddannelse.
Anni Matthiesen (V), 2023-05-24:
Nu er vi nødt til at kigge ind i, hvordan vi også får den praktiske faglighed ind tidligere.
Det, jeg også godt kunne tænke mig at spørge ordføreren om, er: Hvor står Radikale Venstre i forhold til netop at kigge ind i, om der er steder, også på de almene gymnasier, hvor man kan være nødt til at gøre noget for at sikre, at der er flere, der vælger en erhvervsuddannelse?
Eller skal man bare hele tiden sikre, at det er godt at være alle steder – eller hvad?
Lotte Rod (RV), 2023-05-24:
Jeg tror, vi kan blive meget bedre til at lave en flydende overgang, sådan som man gør nogle af de steder i provinsen, hvor uddannelserne ligger ved siden af hinanden, og man finder ud af, at her var der en, der startede på gymnasiet, men skulle over på erhvervsuddannelsen, og så finder man ud af det.
Det tror jeg vi kan gøre meget mere smidigt.
Men ellers vil jeg sige: Det, som regeringen mangler at gøre, er jo at investere i skolen, for der er to ting, som lærerne peger på står i vejen for at lave en mere praktisk skole: Det er tid til at forberede undervisningen, og så er det faciliteter, altså det at have værksteder og materialer.
Og det kræver, at regeringen tager et økonomisk ansvar.